als_Latn dik_Latn sag_Latn
Jablanovic: Qeveria t’i kryejë detyrat e veta
Jablanovic: Ne detyrat tona i kemi kryer, kemi dalë në zgjedhjet lokale dhe parlamentare, kemi qenë pjesë e Qeverisë. Tash presim që kjo Qeveri të jetë më konstruktive dhe t’i realizojë detyrat e veta.
Politiko
E Mërkurë, 18 Mars 2015 | 13:36
0 Komente.
Ministri për Kosovën në Qeverinë e Serbisë, Marko Djuric, u ka premtuar serbëve në Graçanicë se Qeveria e Serbisë do t’i mbështesë gjithmonë dhe ngarkesën e bisedimeve të Beogradit dhe Prishtinës nuk do ta lëshojë mbi supet e tyre, por kërkoi që serbët e Kosovës të punojnë së bashku politikisht.
Kurse, përfaqësues të Listës Serbe thanë se janë ulur në institucionet e Kosovës për interesat e Serbisë, e në asnjë mënyrë për interesa personale e partiake.
Kështu u tha sot gjatë mbledhës së parë të Kuvendeve Komunale me shumicë serbe në Graçanicë.
Zëvendëskryeministri i Kosovës nga Lista Serbe, Branimir Stojanovic, tha se urrejtja dhe ndarja etnike duhet të ndërpritet prej atyre që e kanë krijuar. Por, shtoi se nuk do të pranojnë që tu jepen të drejtat përkohësisht.
Kryetari i Listës Srpska, Aleksandër Jablanovic, i cili u shkarkua nga posti i Ministrit për Kthim dhe Komunitete, tha se nuk janë pjesë e institucioneve të Kosovës për interesa personale, por për interesa të Republikës së Serbisë.
Ai kërkoi nga institucionet e Kosovës që t’ i kryejnë detyrat e tyre, ashtu siç i kanë kryer ata të vetat.
“Fatkeqësisht, sot ka njerëz që mendojnë ta pastrojnë Kosovën, por unë jam i sigurt që edhe mes shqiptarëve mund të gjejmë njerëz me të cilët do të kemi gjuhë të përbashkët dhe marrëveshje”.
“Ne detyrat tona i kemi kryer, kemi dalë në zgjedhjet lokale dhe parlamentare, kemi qenë pjesë e Qeverisë dhe tash presim që kjo Qeveri të jetë më konstruktive dhe t’i realizojë detyrat e veta. Prej që kemi ardhur ne serbët nuk po ndahen në veri dhe jug, por ndahen në serbë të mençur dhe jo të mençur”, ka thënë ai.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn